CAdA celebra la seua Nit Gala
08/10/2010

# CAdA celebra la seua Nit Gala

*   08/10/2010
*   [Imprimir](#)
*   Compartir
*    https://www.alaquas.org/documento.asp?id\_do=12324

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12324%2F0&title=Ajuntament%20d%27Alaqu%C3%A0s.%20Premsa.CAdA%20celebra%20la%20seua%20Nit%20Gala)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12324/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12324/08102010caixa_popular_1_Form_4.jpg)](https://www.alaquas.org/ficheros/documentos/2010/2/12324/08102010caixa_popular_1_Form_10.jpg "<a href='https://www.alaquas.org/ficheros/documentos/2010/2/12324/08102010caixa_popular_1_Form_10.jpg' target=_blank><i class='fa fa-external-link' aria-hidden='true'></i>.CAdA celebra la seua Nit Gala</a>")

L'associació va presentar la nova imatge corporativa i va lliurar guardons als negocis destacats en comerç excel·lent, innovació i trajectòria comercial

L'alcaldessa d'Alaquàs, Elvira García Campos i el president de l'Associació de Comerciants d'Alaquàs, Salvador Ballesteros, van lliurar ahir dijous una menció especial al director de Caixa Popular a Alaquàs, Tomás Martínez, en la I Nit de CAdA organitzada per l'associació per premiar els comerços més destacats per la seua trajectòria i per reunir en una jornada de convivència als quasi dos-cents comerços associats que ja formen aquesta entitat.

L'acte va començar amb una _performance_ protagonitzada pel coordinador de l'escola municipal de teatre d'Alaquàs, Ernest Sendín, que va posar en escena l'actitut que els comerciants han de tindre davant d'una crisi econòmica.

CAdA va presentar la nova imatge corporativa de l'associació realitzada per Kontem Comunicación, una agència de disseny d'Alaquàs. Es tracta d'una imatge moderna, que representa una nova etapa de canvis, modernització i dinamisme comercial en constant moviment, identificada amb la nova Alaquàs del segle XXI, que aposta per la qualitat. L'objectiu és que CAdA siga la imatge comercial d'Alaquàs, com va assenyalar l'alcaldessa Elvira García Campos amb les seues paraules de recolzament.

Seguidament es van lliurar els premis als comerciants més destacats que van rebre un socarrat, peça típica de l'artesania alaquasera, realitzada per l'artista local Vicenta Julià. En primer lloc es va realitzar una menció especial a la primera generació d'establiments associats que per mig de CAdA, han aconseguit la declaració de Comerç Excel·lent, una marca que atorga la Fundació Valenciana de la Qualitat. Els Comerços Excel·lents premiats van estar Papereria Aguña, Ferreteria Beltrán, Joieria Ballesteros, Mobles Miguel, La Casa Celeste Decoració, Lencería Flori, Marogar i Carniseria Miguel i Antonia, aquests últims, promotors de la marca de qualitat en l'associació.

A continuació es van lliurar els premis CAdA 2010 a la Innovació i a la Trajectòria Comercial. El guardó a la innovació va ser per al saló de perruqueria Calaen i per al gabinet de bellessa Klynos. L'associació va decidir entregar aquest premi per la trajectòria conjunta d'aquests dos salons i per promoció de campanyes innovadores per potenciar la seua imatge. Van arreplegar el premi Carmen López, de Calaen; i Susi Mateu, de Klynos.

Un dels guardons a la trajectòria comercial va ser per a Casa Sunsi, una de les botigues de moda d'Alaquàs amb més prestigi, referència i qualitat. La seua història es remunta als anys 20 quan Cayetano Alfonso Sáez va iniciar la seua trajectòria venent fill, agulles i teles. Al poc de temps es va muntar la primera botiga al carrer Sant Francesc fins que es van instal·lar al carrer Verge de l'Olivar, on es troba hui en dia el negoci. Per ella han passat diverses generacions. Va arreplegar el premi Sebastián Alfonso Alfonso.

El segon premiat a la trajectòria comercial va ser Óptica Forment, un negoci amb més de 90 anys d'història que es va iniciar com a taller de joieria. Manuel Forment va introduir al negoci la vessant d'òptica que posteriorment s'ha continuat. La familia va decidir instal·lar la botinga al carrer Conca on es troba actualment. Un comerç amb una història de tres generacions que també va rebre el guardó per la seua trajectòria. Va arreplegar el premi Manuel Forment Manuel.

L'entitat Caixa Popular va lliurar dos premis en reconeixement als comerços que més han fomentat en aquest temps la targeta de compra pionera en Alaquàs. els directors Tomás Martínez i Toñi Rodríguez van premiar el treball realitzat en aquest sentit pels comerços Lencería la Estrella i Electrodomèstics Idonea. A continuació, el president de CAdA, va realitzar una menció especial per a un dels directors de Caixa Popular d'Alaquàs, Tomás Martínez, premi que va entregar l'alcaldessa d'Alaquàs, Elvira García Campos.